Джары авторхэм фольклорым ыбзэ стиль шъхьафэу къызкIыхагъэщырэри. Ахэмэ зэралъытэрэмкIэ, фольклорым ыбзэ лъэпкъ художественнэ гупшысэм ишъуашэу зэрэщытым имызакъоу, морфологием, синтаксисым, лексикэм, фразеологием яхьылIэгъэ зэфэхьыс бзэ шъуашэхэу адыгэ литературабзэм алъапсэхэр гъэпсыгъэнхэмкIэ лъэпкъ жэбзэ амалышIухэу щытых. Джащ тетэу Къумэхэ Зарэрэ Къумэхэ Мухьадинэрэ адыгабзэхэм мыщ фэдэ функциональнэ стильхэр къыхагъэщых: жэрыIо-поэтическэр, литературнэ-художественнэр ыкIи научнэ-публицистикэ стилыр.